Danmarks Radio

DR, forkortelse for Danmarks Radio, er Danmarks offentlige kringkastingsselskap. Det ble grunnlagt som Statsradiofonien 1. april 1925, men skiftet navn til Danmarks Radio i 1959. Siden 1996 er selskapets offisielle navn forkortelsen DR. DR er finansiert gjennom innkreving av lisens og hadde i 2017 litt over  fast ansatte. DR har hovedsete i København, og selskapets virksomhet er regulert gjennom den danske radio- og fjernsynsloven. Kringkasteren er medlem av Den europeiske kringkastingsunion.DR ledes av et styre på elleve personer som utpekes for fire år av gangen. Tre personer, inkludert formannen, utpekes av Kulturministeriet, seks av Folketinget, og to av de ansatte i DR. Styret har det overordnete ansvar for DRs programmer, og har personalansvar for DRs øverste leder, generaldirektøren, samt den øvrige ledelse.

Radio 
DR Radio sender radio i fire landsdekkende kanaler på DAB+ og FM-båndet:
 P1 – hovedkanalen. Et av kanalens flaggskip er nyhetsprogrammet Orientering. 
 P2
 P3
 P4
 I tillegg omfatter DR Radio en rekke digitale kanaler som for det meste sender musikk.

Fjernsyn 
DR har per 2020 tre tv-kanaler via bakkenettet: 
 DR1 – hovedkanalen fra 1951, henvender seg til et bredt publikum.
 DR2 – lansert i 1996.
DR Ramasjang – barnekanal lansert i 2009.

I tillegg har kringkasteren flere strømmekanaler og tjenester tilgjengelig via internett:

 DR TV – DRs nett-tv-tjeneste 
 DR2+ – Etablert som strømmekanal i 2019, en sammenslåing av DR2 og nedlagte DR K

DR3 – lansert i 2013, omgjort til strømmekanal i 2020
DR Bonanza – DRs arkiv-strømmetjeneste
DR Ultra – barne- og ungdomskanal lansert i 2013

Bygninger 

Danmarks Radio flyttet i 1941 inn i det nybyggede Radiohuset i Rosenørns Allé på Frederiksberg. I 1970 flyttet tv-seksjonen til TV-Byen i Gyngemosen i Gladsaxe. I 2006 ble DRs nye hovedkvarter DR Byen i Ørestad på Amager åpnet, og i løpet av 2007 hadde alle DRs ansatte i Københavnområdet flyttet inn i det nye hovedkvarteret.

DR SymfoniOrkestret, DR Underholdningsorkestret og DR Big Band er navnene på DRs tre kringkastingsorkestre med henholdsvis 99, 43 og 16 musikere. Danmarks Radio drifter også profesjonelle kor som DR Vokalensemblet og DR Koncertkoret med heltidsansatte sangere i vokalensemblet og deltidsansatte i konsertkoret. Utover dette har Danmarks Radio DR Ungdomsensemblet foruten DR Pigekoret som er øverste trinn i en omfattende korskole.

DR Koncerthuset 

17. januar 2009 innviet Danmarks Radio DR Koncerthuset i København. Konserthuset er tegnet av den franske arkitekten Jean Nouvel  og inneholder fire konsertsaler. Den største – Studie 1 – har  sitteplasser og et 91 stemmers orgel bygd av den nederlandske orgelbygger Van Heuvel. Salen er amfiteatralsk oppbygd etter mønster av Berliner Philharmonie og er allerede lovprist for sin akustikk og arkitektoniske skjønnhet.

Generaldirektører for DR 
 1925–1937: Emil Holm (driftsleder)
 1937–1961: F.E. Jensen (driftsleder)
 1961–1964: Hans Sølvhøj
 1964–1967: Erik Carlsen (konstituert)
 1967–1976: Hans Sølvhøj
 1976–1985: Laurits Bindsløv
 1985–1994: Hans Jørgen Jensen
 1994–2004: Christian S. Nissen
 2004–2005: Lars Vesterløkke (konstituert)
 2005–2010: Kenneth Plummer
 2010–2011: Maria Rørbye Rønn (konstituert)
 2011–: Maria Rørbye Rønn

Referanser

Eksterne lenker

Billedgalleri 

 
Kringkastingsselskaper
Statlige selskaper
Etableringer i 1925
Den europeiske kringkastingsunion